《次韵刘友鹤端午三首 其二》
宋代·高斯得

桐江五月凉，波上抟层飔。伤屈念已怆，怀严濑逾滋。

维彼不逢世，如斯良遇时。怀沙与钓濑，异节同光辉。

故人去奚伤，宗国逃惧非。精义贵有质，圣远咨从谁。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。